Ina Mikkolan luotsaama Ina <3 Porno -ohjelma on ollut yksi tämän kevään puhutuimmista ohjelmista. Siinä pureudutaan syvälle pornon maailmaan erilaisten ihmisten näkökulmasta.



Sarja otettiin Mikkolan mukaan todella hyvin vastaan ja suoraan tullut palaute on ollut oikeastaan vain ja ainoastaan positiivista. Mikkolan mukaan ohjelma on avannut monen suomalaisen silmät ja moni kokee saaneensa ohjelmasta jotain itselleen.

Silti myös soraääniä on ollut mukana. Niiden syyksi Mikkola veikkaa etenkin häpeää.



- Moni varmasti kokee niin, että näistä asioista ei saisi puhua. Myös häpeä on joillain läsnä. Jos itsellä on epämukava olo, niin on helpompi suuttua kuin kohdata se. Jos palaute kuitenkin jää vain siihen, että näkemättä paskaa, niin siihen on todella vaikea suhtautua. Mikkola pohtii.



Eniten Mikkolaa ärsyttää kuitenkin se, että moni on sitä mieltä, ettei ohjelmassa käsitelty lainkaan pornon negatiivisia puolia, kuten ihmiskauppaa.



(kuva: Shutterstock)

- Olen perehtynyt asiaan todella hyvin ja esimerkiksi naisten oikeudet ovat minulle todella tärkeä asia. Minulle on harvinaisen selvää, että pornoalaan liittyy paljon paskaa. Sitä en ole koskaan kieltänyt. Mutta negatiivisuuden sijaan haluan näyttää ratkaisuja.

- Tässä ohjelmassa nähdään ihmisiä, jotka tekevät pornoa intohimoisesti. Heitä kuuntelemalla voidaan löytää ratkaisuja siihen, miten asioita voisi tehdä paremmin. Jos ihminen on aidosti huolestunut pornonäyttelijöiden tilanteesta, suosittelen katsomaan ohjelman, hän jatkaa.



"Rohkeita naisia"



Mikkolan mukaan onkin todella ikävää, että alalla toimivien naisten kuvitellaan olevan aina uhreja. Näin ei hänen mukaansa todellakaan ole.



- Jos naispornonäyttelijä sanoo rakastavansa työtään, niin miten ihmeessä joku voi kiistää sen? Monelle se todellakin on työ muiden joukossa. Tietenkin se on monia muita ammatteja intiimimpää, mutta sen mystifiointi voi olla myös todella vahingollista.



Mikkolan kiittääkin naisia, joita hän ohjelmaa varten pääsi haastattelemaan. Heiltä hän kertoo oppineensa paljon.



(kuva: Shutterstock)

- Henkilökohtaisesti koen, että nämä naiset, joita itse pääsin tapaamaan, ovat todella voimakkaita ja itsenäisiä naisia. Siksi sellainen ajatus, että kaikki ovat uhreja, on todella harhaanjohtava. Se on väärin heitä kohtaan, jotka ovat tehneet valinnan omasta tahdostaan.

- Sain näistä tapaamisista seksuaalista voimaa ja itsetuntoa. Tuntuu siltä, että olen voittamaton. Minua ei pysäytä kukaan tai mikään, Mikkola nauraa.



Samoja outoja stereotypioita on myös miesten kohdalla. Sekin hämmentää Mikkolaa.



- Usein myös ajatellaan, että miespornonäyttelijät vaan jyystävät. Totuus kuitenkin on, että itse asiassa yksiä älykkäimpiä ajatuksia seksistä ja seksuaalisuudesta, sekä kaunista puhetta naisista, tuli juuri näiltä miehiltä, Mikkola muistuttaa.



Lue myös: Suomalainen naistoimittaja pääsi penissimulaattoriin: "Ehkä vähän kiihotuin"



Lue myös: MTV: Ina, 27, löysi pornon jo lapsena - "Katselin sitä salaa"

